Document ID: 32008R0569

UREDBA SVETA (ES) št. 569/2008
z dne 12. junija 2008
o spremembi Uredbe št. 11 o odpravi diskriminacije pri prevozninah in pogojih za prevoz za izvedbo člena 79(3) Pogodbe o ustanovitvi Evropske gospodarske skupnosti
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 75(3) Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora (1),
ker Uredba št. 11 (2) določa pravila Skupnosti, predvidena v členu 75 Pogodbe ES za odpravo nekaterih oblik diskriminacije v zvezi z notranjim prevozom v Skupnosti. Zaradi zmanjševanja upravnih obremenitev za nosilce dejavnosti bi bilo treba navedeno uredbo poenostaviti s črtanjem zastarelih in nepotrebnih zahtev, zlasti zahteve, da se v papirni obliki ohranjajo informacije, ki so sedaj zaradi tehničnega napredka na voljo v prevoznikovih računovodskih sistemih -
SPREJEL NASLEDNJO UREDBO:
Člen 1
Uredba št. 11 se spremeni:
1.
Člen 5 se črta.
2.
Člen 6 se spremeni:
(a)
v odstavku 1 se črtata peta in šesta alinea;
(b)
v odstavku 2 se črta tretji stavek;
(c)
odstavek 3 se nadomesti z naslednjim:
„3. Od prevoznikov se ne zahtevajo novi dokumenti, kadar so v obstoječih dokumentih, kot so tovorni listi ali kateri koli drugi prevozni dokumenti, na voljo vsi podatki iz odstavka 1 in kadar ti obstoječi dokumenti v povezavi s sistemi evidentiranja in računovodskimi sistemi prevoznika omogočajo popoln pregled nad prevozninami in pogoji za prevoz, tako da je možno odpraviti ali se izogniti oblikam diskriminacije iz člena 75(1) Pogodbe.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 12. junija 2008

Labels: 10
8
11